text: 4200 kager i Kolding
  28 maj 2011 kl. 11.03
  Der er gået kage i den i Kolding.
  Syv bagere i Kolding lavede lørdag 4200 kager, som blev sat til salg på Akseltorv i byen.
   
  Folk stod i kø for at købe, og pengene fra kagesalget går ubeskåret til foreningen "God jul til alle", der hjælper trængte familier ved juletid.
   
  Ud over at støtte et godt formål, så skal kagespiserne kåre den bedste kage, som bagefter må smykke sig med titlen "Årets Koldingkage".
  Det er City Kolding, der har ansvaret for, at der gik kage i den Kolding.
  